CELEX: 62012CN0120
Language: el
Date: 2012-03-05 00:00:00
Title: Υπόθεση C-120/12 P: Αναίρεση που άσκησε στις 5 Μαρτίου 2012 ο Bernhard Rintisch κατά της αποφάσεως του Γενικού Δικαστηρίου (έβδομο τμήμα), της 16 Δεκεμβρίου 2011 στην υπόθεση T-62/09: Bernhard Rintisch κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/9
            
         Αναίρεση που άσκησε στις 5 Μαρτίου 2012 ο Bernhard Rintisch κατά της αποφάσεως του Γενικού Δικαστηρίου (έβδομο τμήμα), της 16 Δεκεμβρίου 2011 στην υπόθεση T-62/09: Bernhard Rintisch κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   (Υπόθεση C-120/12 P)
   2012/C 165/15
   Γλώσσα διαδικασίας: η αγγλική
   
      Διάδικοι
   
   
      Αναιρεσείων: Bernhard Rintisch (εκπρόσωπος: A. Dreyer, Rechtsanwalt)
   
      Αντίδικοι στην αναιρετική διαδικασία: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Bariatrix Europe Inc., SAS
   
      Αιτήματα των διαδίκων
   
   Ο αναιρεσείων ζητεί από το Δικαστήριο:
   
               —
            
            
               Να αναιρέσει την απόφαση του εβδόμου τμήματος του Γενικού Δικαστηρίου (πρωτοβάθμιο δικαστήριο) της 16ης Δεκεμβρίου 2011 στην υπόθεση T-62/09·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   Ο αναιρεσείων διατείνεται ότι η αναιρεσιβαλλόμενη απόφαση πρέπει να αναιρεθεί διότι το Γενικό Δικαστήριο παρέβη το άρθρο 74, παράγραφος 2, του κανονισμού (ΕΚ) 40/94 (1) του Συμβουλίου (για το κοινοτικό σήμα) [νυν άρθρο 76, παράγραφος 2, του κανονισμού (ΕΚ) 207/2009 (2)] και λόγω κατάχρησης εξουσίας. Κατά τον αναιρεσείοντα, το Γενικό Δικαστήριο, κρίνοντας ότι το τμήμα προσφυγών ορθώς δεν έλαβε υπόψη τα έγγραφα και τα αποδεικτικά στοιχεία που προσκόμισε ο αναιρεσείων, ερμήνευσε εσφαλμένα το άρθρο 74, παράγραφος 2, του κανονισμού (ΕΚ) 40/94. Το Γενικό Δικαστήριο κακώς έκρινε ότι το τμήμα προσφυγών νομίμως αρνήθηκε να ασκήσει την εξουσία εκτιμήσεως αρνούμενο να λάβει υπόψη τα προαναφερθέντα έγγραφα.
   
      (1)  Κανονισμός (ΕΚ) 40/94, της 20ής Δεκεμβρίου 1993, για το κοινοτικό σήμα, ΕΕ L 11, σ. 1
   
      (2)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα, ΕΕ L 78, σ. 1